Ալեքսեյ Բաբիր

Ալեքսեյ Օլեգովիչ Բաբիր (, ), ուկրաինացի ֆուտբոլիստ, «Նեֆտեխիմիկ» ակումբի հարձակվող։

Կենսագրություն

Ակումբային կարիերա 
2003-2007 թվականներին հանդես է եկել Ուկրաինայի մանկապատանեկան ֆուտբոլային լիգայում՝ Սիմֆերոպոլի օլիմպիական ռեզերվի ուսումնարանի թիմի կազմում։

2007 թվականի ամռանը տեղափոխվել է Մոլոդյոժնիի «Ղրիմտեպլիցա» ակումբ, որի գլխավոր մարզիչը եղել է Ալեքսանդր Գայդաշը։ 2007 թվականի օգոստոսի 19-ին կատարել է իր նորամուտն ակումբում՝ մասնակցելով Ուկրաինայի Առաջին լիգայի՝ Կիևի «Օբոլոն» ակումբի դեմ արտագնա խաղին (3:1), որի 63-րդ րոպեին փոխարինել է Անդրեյ Գայդաշին։ 2007 թվականի նոյեմբերին ակումբի կազմում նվաճել է Ղրիմտեպլիցայի գավաթը, իսկ 2009 թվականի փետրվարին այդ մրցաշարում դարձել է բրոնզե մեդալակիր։ «Ղրիմտեպլիցա» ակումբում հանդես գալուն զուգահեռ խաղացել է նաև տեղի «Սպարտակի» կազմում Ղրիմի առաջնությունում։ 2007 թվականին դարձել է Ղրիմի առաջնության չեմպիոն։ 2008 և 2009 թվականներին «Սպարտակի» կազմում նվաճել է Սիմֆերոպոլի քաղաքապետի գավաթը։ Բաբիրը «Սպարտակի» կազմում 2009 թվականի Ուկրաինայի լիգայի գավաթի խաղարկությունում անցկացրել է 1 խաղ։

Ընդհանուր առմամբ Բաբիրը «Ղրիմտեպլիցա» ակումբի կազմում անցկացրել է երկուսուկես տարի և մասնակցել է Առաջին լիգայի 63 խաղի՝ խփելով 7 գնդակ, և Ուկրաինայի գավաթի խաղարկության 5 խաղի։

2010 թվականի փետրվարին մասնակցել է դիտումներին Կրակովի «Վիսլե» ակումբում։ 2010 թվականի ապրիլի սկզբին տեղափոխվել է Լուցկի «Վոլին» ակումբ, որտեղ մասնակցել էր դիտումներին նախքան այդ։ 2010 թվականի ապրիլի 3-ին կատարել է նորամուտը «Վոլինի» ակումբի կազմում՝ մասնակցելով «Ֆենիքս-Իլիչյովեց» ակումբի դեմ խաղին (4:0)․ Բաբիրը խաղադաշտ է դուրս եկել մեկնարկային կազմում, սակայն հանդիպման 58-րդ րոպեին նրան փոխարինել է Եվգենի Պովլովը։ 2009/10  մրցաշրջանում «Վոլինը» գրավել է երկրորդ տեղը Առաջին լիգայում՝ զիջելով միայն «Սևաստոպոլ» ակումբին և դուրս է եկել Ուկրաինայի Պրեմիեր լիգա։ Պրեմիեր լիգայում իր նորամուտը կատարել է 2010 թվականի օգոստոսի 7-ին՝ սեփական դաշտում հյուրընկալելով Լուգանսկի «Զարյա» ակումբին (0:1)․ Բաբիրը դուրս է եկել խաղադաշտ ընդմիջմանը՝ փոխարինելով Եվգենի Պավլովին։

2013 թվականի օգոստոսի վերջին վարձավճարային հիմունքներով տեղափոխվել է Ուժգորոդի «Գովերլա» ակումբ։ Նորամուտը Ուժգորոդի թիմում կատարել է 2013 թվականի օգոստոսի 31-ին՝ Պոլտավայի «Վորսկլա» ակումբի դեմ խաղում։ 2014 թվականի ապրիլի սկզբին ստացել է Ռուսաստանի քաղաքացիություն։ Հուլիսի 17-ին դարձել է ռուսական ՖԱԼ-ի «Տոսնո» ակումբի խաղացող։ Ակումբում անցկացրել է երկու խաղ և 2015 թվականի հունվարին խզել է պայմանագիրը։ Հետագայում տեղափոխվել է Սիմֆերոպոլի «Սկիֆ» ակումբ։ 2015 թվականի սեպտեմբերից մինչև 2016 թվականի մարտ խաղացել է «Եվպատորիա» ակումբում՝ Ղրիմի ֆուտբոլային միության Առաջին լիգայում։ 2016 թվականի մարտին տեղափոխվել է բելառուսական Միկաշևոյի «Գրանիտ» ակումբ, որի կազմում խաղացել է մինչև մրցաշարի վերջը։ Նույն թվականի հունիսին դարձել է ՖԱԼ «Նեֆտեխիմիկ» ակումբի խաղացող, որի կազմում անցկացրել է 2016/17 մրցաշրջանը։ Հաջորդ մրցաշրջանն անցկացրել է «Վոլգարում»։  2018 թվականի ապրիլին հանվել է թիմի կազմից «Սպորտային վարպետության նվազման և գործի հանդեպ ոչ պատշաճ վերաբերմունքի պատճառով» : 2018/19 մրցաշրջանից կրկին սկսել է խաղալ «Նեֆտեխիմիկում»։

Կարիերան հավաքականում 
2008 թվականի սեպտեմբերին Յուրի Մորոզի կողմից հրավիրվել է Ուկրաինայի մինչև 19 տարեկանների պատանեկան հավաքական։ 2008 թվականի սեպտեմբերի 8-ին կատարել է իր նորամուտը հավաքականում՝ մասնակցելով Բելգիայի դեմ ընկերական խաղին (2:0), որտեղ Բաբիրը դուրս է եկել փոխարինման ընդմիջման ժամանակ և 79-րդ րոպեին գոլ է խփել ակյունայինի փոխանցումից։ Բաբիրը հրավիրվել է նաև Ուկրաինայի ուսանողական հավաքական։

2010 թվականի նոյեմբերին Պավել Յակովենկոյի կողմից հրավիրվել է Ուկրաինայի երիտասարդական հավաքական՝ մասնակցելու Չեխիայի դեմ խաղին։ Այդ խաղում նա խաղադաշտ դուրս չի եկել։ 2011 թվականի օգոստոսին մասնակցել է Վալերի Լոբանովսկու հուշամրցաշարին, որի ընթացքում մասնակցել է երկու խաղի։ Կիսաեզրափակչում մասնակցել է Իսրայելի դեմ խաղին (3:0)։ Եզրափակչում Ուկրաինան զիջել Ուզբեկստանին (0:0 հիմնական ժամանակում և 7:8 տասնմեկ մետրանոցներով)։ 11 մետրանոցների շարքում Բաբիրը եղել է միակը, որ չի իրացրել իր հարվածը։

Ձեռքբերումներ 
 Ուկրաինայի Առաջին լիգայի արծաթե մեդալակիր՝ 2009/10

Ծանոթագրություն

Արտաքին հղումներ 
 
 Ֆուտբոլիստի էջը «Վոլին» ակումբի պաշտոնական կայքում 
 
 
 Ֆուտբոլիստի էջն Ուկրաինայի ֆուտբոլի ֆեդերացիայի կայքում 

Ուկրաինացի ֆուտբոլիստներ
Ռուս ֆուտբոլիստներ
Վոլինի ֆուտբոլիստներ
Ֆուտբոլի հարձակվողներ